Referuar kërkesës tuaj për informacion, Autoriteti i Aviacionit Civil ju bën me dije se:

- Strategjia Ndërsektoriale mbi përdorimin e UAS-ve në Shqipëri është pjesë e strategjisë sektoriale të transportit dhe planit të veprimit për periudhën, e cila sipas Vendimit të Këshillit të Ministrave Nr. 111, datë 2.3.2022, pika 2, i përketë fushës së përgjegjësisë shtetërore të Ministrisë së Infrastrukturës dhe Energjisë.

- Lidhur me Agjendën dhe Kalendarin e Akteve nënligjore dhe administrative shtesë të pritshme për t’u lëshuar, Autoriteti i Aviacionit Civil sqaron se pas miratimit të dy akteve nënligjore përkatësisht Urdhrit Nr. 114, datë 6.6.2022 “Për miratimin e rregullores për sistemet e avionëve pa pilot dhe operatorët e sistemeve të avionëve pa pilot” 1, i ministrit të Infrastrukturës dhe Energjisë dhe ministrit të Financave dhe Ekonomisë, Urdhrit Nr.143, datë 18/07.2022 Për Miratimin e rregullores mbi rregullat dhe procedurat për operimin e avionëve pa pilotë, sipas tekstit bashkëlidhur këtij urdhri, në ndjekje të zhvillimeve pan-evropiane të fushës së sistemeve të avionëve pa pilot AAC do të vijoj me hartimin e akteve të tjera plotësuese si manuale, procedura, udhëzues, të nevojshëm për rregullimin e mbikqyrjen e sigurtë dhe efektive të aktiviteteve të kësaj fushe, duke bashkëpunuar dhe me strukturat e tjera si Policia e Shtetit, departamenti i Kufirit dhe Migracionit, etj.

- Sa i përketë parashikimit mbi krijimin e regjistrave dhe çertifikimeve nga ana e Autoritetit për operimin dhe pilotimin e UAS-ve, konsiderojmë se bazuar në nenin 14 e vijuesa të Urdhrit Nr.143, datë 18/07.2022 Për Miratimin e rregullores mbi rregullat dhe procedurat për operimin e avionëve pa pilotë, kjo përgjgjësi është pjesë e veprimtarisë së Autoritetit të Aviacionit Civil, e drejtorisë së Mbikëqyrjes së Sigurisë në Operim dhe Vlefshmërisë Ajrore dhe sektorit që do krijohet posaçërisht si pjesë e strukturës së re që pritet të miratohet së shpejti. Duke qënë se fusha e sistemeve të avionëve pa pilot është një *domain* i ri, në ndërtimin e kësaj strukture AAC do ndjek të gjitha standardet pan-evropiane;

- Lidhur me dy kërkesat e fundit, Autoriteti i Aviacionit Civil ju siguron se është në komunikim me të gjithë subjektet e interesuara që dëshirojnë të përfshihen në veprimtaritë e mjeteve pa pilot në vendin tonë. Ligji Nr. 119/2014 "Për të drejtën e informimit" përcakton qartë procedurat për njohjen me informacion publik. Në këtë kuadër, në faqen zyrtare të internetit të AAC <https://www.aac.gov.al/programi-i-transparences-2021/>, çdo person fizik a juridik, grupe ose palë të interesit, kanë mundësinë e garantuar ligjërisht për t’u njohur dhe komunikuar me Autoritetin e Aviacionit Civil, pa asnjë pengesë, për çdo informacion tjetër shtesë përfshirë edhe projekte të mbështetura nga Qeveria Shqiptare, BE, Rregullatorë të BE-s dhe donatorë të tjerë me fokus UAS-të.